

**"Қазақстан 2020: болашаққа жол" мемлекеттік жастар саясатының 2020 жылға дейінгі тұжырымдамасын іске асыру жөніндегі іс-шаралар жоспарын (бірінші кезең - 2013 - 2015 жылдар) бекіту туралы**

Қазақстан Республикасы Үкіметінің 2013 жылғы 17 маусымдағы № 603 қаулысы

      Қазақстан Республикасының Үкіметі **ҚАУЛЫ ЕТЕДІ:**  
      1. Қоса беріліп отырған «Қазақстан 2020: болашаққа жол» мемлекеттік жастар саясатының 2020 жылға дейінгі тұжырымдамасын іске асыру жөніндегі іс-шаралар жоспары (бірінші кезең – 2013 – 2015 жылдар) (бұдан әрі – Іс-шаралар жоспары) бекітілсін.  
      2. Орталық және жергілікті мемлекеттік органдар Іс-шаралар жоспарын іске асыру бойынша қажетті шаралар қабылдасын.  
      3. Осы қаулы қол қойылған күнінен бастап қолданысқа енгізіледі.

*Қазақстан Республикасының*  
*Премьер-Министрі                                     С. Ахметов*

Қазақстан Республикасы   
Үкіметінің         
2013 жылғы 17 маусымдағы  
№ 603 қаулысымен      
бекітілген

**«Қазақстан 2020: болашаққа жол» мемлекеттік жастар саясатының**  
**2020 жылға дейінгі тұжырымдамасын іске асыру жөніндегі**  
**іс-шаралар жоспары (бірінші кезең – 2013 – 2015 жылдар)**

|  |  |  |  |  |  |  |
| --- | --- | --- | --- | --- | --- | --- |
| Р/с  № | Іс-шара | Аяқтау нысаны | Орындауға жауаптылар | Орындау мерзімі | Болжамды шығыстар, млн. теңге | Қаржыландыру көзі |
| 1 | 2 | 3 | 4 | 5 | 6 | 7 |
| 1. Қол жетімді және сапалы білім беруді қамтамасыз ету | | | | | | |
| 1. | Әзірленіп жатқан 2020 жылға дейінгі жаңа Жұмыспен қамту бағдарламасын ескере отырып, өңірлер мен техникалық, кәсіптік және жоғары білім беру ұйымдарының мамандықтары бөлінісінде еңбек нарығының қажеттіліктеріне талдау жүргізу | Еңбекминіне ақпарат | ОЖМО | жыл сайын, 2014 жылдан бастап |  | талап етілмейді |
| 2. | Еңбек нарығының қажеттіліктері бойынша әзірленген ұсынымдарды ескере отырып, техникалық және кәсіптік, жоғары білімді кадрлар даярлауға арналған мемлекеттік білім беру тапсырысын қалыптастыру | Қазақстан Республикасы Үкіметінің және жергілікті атқарушы органдардың қаулылары | БҒМ, Еңбекмині, ӨДМ, ОЖМО | 2014 жылғы 2 тоқсан | көзделген қаражат шегінде | РБ, ЖБ |
| 3. | Жас жаңашыл-ғалымдарды ынталандыру шаралары бойынша ұсыныстар енгізу | Қазақстан Республикасының Үкіметіне ұсыныстар | БҒМ, ОЖМО | 2013 жылғы қыркүйек |  | талап етілмейді |
| 4. | Білім беру ұйымдарын басқаруға ірі ұлттық және шетелдік компаниялардың қатысуын кеңейту бойынша ұсыныстар әзірлеу | Қазақстан Республикасының Үкіметіне ұсыныстар | БҒМ, ӨДМ, ИЖТМ, облыстардың, Астана және Алматы қалаларының әкімдіктері  «Самұрық-Қазына» ҰӘҚ» АҚ (келісім бойынша), «Атамекен» одағы» ҚҰЭП (келісім бойынша) | 2013 жылғы қыркүйек |  | талап етілмейді |
| 5. | Оқу орындарын басқаруға ата-аналар қоғамдастықтарының қатысуын қамтамасыз ету | Қазақстан Республикасының Үкіметіне ұсыныстар | БҒМ, облыстардың, Астана және Алматы қалаларының әкімдіктері | 2013 жылғы шілде |  | талап етілмейді |
| 6. | Жалпы білім беру мекемелерінде кәсіптік бағдарлау жұмыстарының рөлін арттыруға бағытталған экспериментальдық модельді әзірлеу | БҒМ-ге ұсыныстар | Еңбекмині, облыстардың, Астана және Алматы қалаларының әкімдіктері | 2014 жылғы қаңтар |  | талап етілмейді |
| 2. Салауатты өмір салтын қалыптастыру | | | | | | |
| 7. | Оқушыларды қосымша білім берумен қамтуды кеңейту | БҒМ-ге ақпарат | облыстардың, Астана және Алматы қалаларының әкімдіктері,РЖҰ (келісім бойынша) | 2014 жылғы 20 қаңтарға дейін, аралық ақпарат 2013 жылғы 20 шілдеге дейін | көзделген қаражат шегінде | ЖБ |
| 8. | Коммуналдық меншіктегі спорт нысандарының тізбесін әзірлеу және жастардың спорт нысандарына қолжетімділігін қамтамасыз ету үшін жұмыс істеу режимін квоталауды қарастыру | Қазақстан Республикасының Үкіметіне ұсыныстар | БҒМ, СДШІА, ӨДМ, облыстардың,  Астана және Алматы қалаларының әкімдіктері, «Жас Отан» ЖҚ (келісім бойынша) | 2013 жылғы 1 қыркүйекке дейін, аралық ақпарат 2013 жылғы 20 шілдеге дейін |  | талап етілмейді |
| 9. | Білім беру жүйесі ұйымдарының спорт залдарын жаңғырту, спорттық құрал-жабдықтармен жарақтандыру қажеттілігіне мониторинг жүргізу және кезең-қезеңімен, оның ішінде мемлекеттік-жеке меншік әріптестік шеңберінде қаржыландыруды ескере отырып тиісті ұсыныстар беру | Қазақстан Республикасының Үкіметіне ақпарат | БҒМ, СДШІА, облыстардың, Астана және Алматы қалаларының әкімдіктері | 2013 жылғы 1 тамызға дейін |  | талап етілмейді |
| 10. | Ұлттық спорт түрлерін насихаттау жөнінде тұрақты негізде іс-шаралар өткізу | Қазақстан Республикасының Үкіметіне ақпарат | СДШІА, БҒМ, МАМ, облыстардың, Астана және Алматы қалаларының әкімдіктері | 2013 жылғы  1 желтоқсанға дейін | мемлекеттік әлеуметтік және ақпараттық тапсырыс шеңберінде |  |
| 11. | Спорт түрлері бойынша студенттік спорттық лигаларды дамыту үшін жағдай жасау | Қазақстан Республикасының Үкіметіне ұсыныстар | БҒМ, СДШІА, облыстардың, Астана және Алматы қалаларының әкімдіктері, ұлттық федерациялар (келісім бойынша) | 2014 жылғы  1 шілдеге дейін |  | талап етілмейді |
| 12. | Оқу орындарында балалар, жасөспірімдер мен жастар арасындағы спорттық іс-шараларды (спартакиадаларды, универсиадаларды және т.б.) өткізу жұмыстарын жалғастыру: спорттық іс-шаралар тізбесін, мерзімін және олардың өту айналымын және т.б. анықтау | Қазақстан Республикасының Үкіметіне ақпарат | СДШІА, БҒМ, облыстардың, Астана және Алматы қалаларының әкімдіктері, ұлттық федерациялар(келісім бойынша) | 2014 жылғы  1 шілдеге дейін |  | талап етілмейді |
| 3. Жастардың құқықтық мәдениетін арттыру | | | | | | |
| 13. | Жастар ұйымдарымен бірлесіп жастардың бойында құқықтық мәдениетті арттыру және құқықтық нигилизмге қарсы әрекеттерге бағытталған әлеуметтік жобаларды іске асыру | Қазақстан Республикасының Үкіметіне ақпарат | БҒМ, ОЖМО | 2014 жылғы 1 қаңтарға дейін | көзделген қаражат шегінде | РБ |
| 14. | Ювеналдық әділет жүйесін жетілдіру бойынша ұсыныстар әзірлеу | Қазақстан Республикасының Үкіметіне ұсыныстар | Әділетмині, ІІМ, облыстардың, Астана және Алматы қалаларының әкімдіктері, РЖҰ (келісім бойынша) | 2013 жылғы 1 шілдеге дейін аралық ақпарат  2014 жылғы 1 шілдеге дейін қорытынды ақпарат |  | талап етілмейді |
| 15. | Қылмыстық жазасын өтеп шыққан адамдарды оңалту және бейімдеу жұмыстарын жетілдіру мақсатында қылмыстық-атқару жүйесі қызметкерлерінің жұмыспен қамтуды үйлестіру және әлеуметтік бағдарламалар басқармалары өкілдерін тарта отырып өңірлік семинарлар өткізуі | Қазақстан Республикасының Үкіметіне ұсыныстар | ІІМ, облыстардың, Астана және Алматы қалаларының әкімдіктері, РЖҰ (келісім бойынша) | 2013 жылдың екінші жарты жылдығы | көзделген қаражат шегінде | РБ |
| 4. Жастарды жұмыспен қамту үшін жағдайлар жасау | | | | | | |
| 16. | Жастарды, оның ішінде мүмкіндіктері шектеулі жастарды жұмысқа орналастыру үшін жұмыс берушілерді қосымша ынталандыру шараларын әзірлеу жөнінде ұсыныстар енгізу | Қазақстан Республикасының Үкіметіне ұсыныстар | Еңбекмині, ЭБЖМ, БҒМ, облыстардың, Астана және Алматы қалаларының әкімдіктері,«Самұрық-Қазына» ҰӘҚ» АҚ (келісім бойынша), «Атамекен» одағы» ҚҰЭП (келісім бойынша), Қазақстан Республикасы Кәсіподақтарының федерациясы (келісім бойынша), РЖҰ (келісім бойынша) | 2013 жылғы  20 қараша |  | талап етілмейді |
| 17. | Жастарды жұмысқа орналастыруға жәрдемдесу жөнінде орталықтар желісін құру мүмкіндігін қарастыру | Қазақстан Республикасының Үкіметіне ақпарат | БҒМ, Еңбекмині, облыстардың, Астана және Алматы қалаларының әкімдіктері | 2013 жылғы  20 қарашаға дейін |  | талап етілмейді |
| 18. | Жастарды, оның ішінде ауылдық жерлерден келген жастарды әлеуметтендіруге, сондай-ақ олардың жұмысқа орналасуына жәрдемдесуге бағытталған іс-шаралар кешенін өткізу | Қазақстан Республикасының Үкіметіне ақпарат | БҒМ, Еңбекмині, АШМ, облыстардың, Астана және Алматы қалаларының әкімдіктері | жыл сайын, 2013 – 2015 жылдар | мемлекеттік әлеуметтік тапсырыс шеңберінде |  |
| 19. | Студенттік құрылыс жасақтарын, «Жасыл ел» еңбек жасақтарын одан әрі дамыту, оның ішінде «EXPO-2017», «Универсиада-2017» маңызды нысандарын салуға тарту бойынша ұсыныстар енгізу | Қазақстан Республикасының Үкіметіне ақпарат | БҒМ, ЭБЖМ, ИЖТМ, облыстардың, Астана және Алматы қалаларының әкімдіктері, «ЭКСПО-2017» ҰК (келісім бойынша) | жарты жылда бір рет, 2013 жылдан бастап |  | талап етілмейді |
| 20. | Жұмыс тәжірибесі жоқ жас мамандар үшін өндірістерде тәлімгерлік институтын дамыту жөнінде ұсыныстар енгізу | Қазақстан Республикасының Үкіметіне ақпарат | Еңбекмині, БҒМ, Кәсіподақтар федерациясы (келісім бойынша), «Атамекен» одағы» ҚҰЭП (келісім бойынша) | 2013 жылғы қыркүйек |  | талап етілмейді |
| 21. | Жұмысшы мамандықтардың беделін арттыру бойынша жүйелі ақпараттық-түсіндіру жұмысын қамтамасыз ету | Қазақстан Республикасының Үкіметіне ақпарат | БҒМ, МАМ, Еңбекмині | жарты жылда бір рет, 2013 жылдан бастап | мемлекеттік әлеуметтік және ақпараттық тапсырыс шеңберінде |  |
| 22. | Экологиялық мәдениетті қалыптастыру бойынша мемлекеттік органдардың жастар ұйымдарымен өзара іс-қимылды қамтамасыз ету жөніндегі іс-шараларды іске асыру | Қазақстан Республикасының Үкіметіне ақпарат | Қоршағанортамині, ИЖТМ, БҒМ, МАМ, облыстардың, Астана және Алматы қалаларының әкімдіктері, «Жасыл Ел» ЖЕОРШ (келісім бойынша), ҰЕЖ (келісім бойынша) | 2014 жылғы 15 қаңтарға дейін |  | талап етілмейді |
| 23. | Экотуризмді дамыту бойынша мемлекеттік органдардың жастар ұйымдарымен өзара іс-қимылын қамтамасыз ету жөніндегі іс-шараларды іске асыру | Қазақстан Республикасының Үкіметіне ақпарат | ИЖТМ, Қоршағанортамині, БҒМ, облыстардың, Астана және Алматы қалаларының әкімдіктері,«Жасыл Ел» ЖЕОРШ (келісім бойынша), ҰЕЖ (келісім бойынша) | 2014 жылғы  15 қаңтарға дейін |  | талап етілмейді |
| 24. | Республикалық және өңірлік деңгейлерде «Жасыл ел» еңбек жасақтарының қызметін тиімді қызметін қамтамасыз ету | Қазақстан Республикасының Үкіметіне ақпарат | БҒМ, Қоршағанортамині, Еңбекмині, облыстардың, Астана және Алматы қалаларының әкімдіктері,РЖҰ (келісім бойынша) | жыл сайын  15 қаңтарға дейін | «Жасыл Даму» бағдарламасы шеңберінде көзделген қаражат шегінде |  |
| 25. | Жұмыс істеп жүрген жастарды біріктіруге бағытталған жастар ұйымдарының бастамаларын қолдау | Қазақстан Республикасының Үкіметіне ұсыныстар | БҒМ, Еңбекмині, облыстардың, Астана және Алматы қалаларының әкімдіктері | 2014 жылғы  15 қаңтарға дейін | мемлекеттік әлеуметтік тапсырыс шеңберінде |  |
| 5. Жастарға арналған қол жетімді тұрғын үй жүйесін дамыту | | | | | | |
| 26. | Жас отбасылардың тұрғын үй алу мүмкіндіктерін кеңейту мақсатында тұрғын үй заңнамасын жетілдіру жөнінде ұсыныстар енгізу | Қазақстан Республикасының Үкіметіне ұсыныстар | ӨДМ, ЭБЖМ, БҒМ, облыстардың, Астана және Алматы қалаларының әкімдіктері | 2013 жылғы  1 тамызға дейін |  | талап етілмейді |
| 27. | Жұмыспен қамтуға белсенді жәрдемдесудің шаралары шеңберінде жас мамандарды тұрғын үймен қамтамасыз ету | Қазақстан Республикасының Үкіметіне ұсыныстар | Еңбекмині, ӨДМ, ЭБЖМ, БҒМ, облыстардың, Астана және Алматы қалаларының әкімдіктері | 2014 жылғы  1 шілдеге дейін | \* |  |
| 28. | Іске асырылып жатқан тұрғын үй бағдарламалары туралы түсіндіруге және ақпараттандыруға мемлекеттік әлеуметтік тапсырыс шеңберінде жастар ұйымдарын тарту | Қазақстан Республикасының Үкіметіне ұсыныстар | ӨДМ, БҒМ, облыстардың, Астана және Алматы қалаларының әкімдіктері,ҚТҚЖБ (келісім бойынша), РЖҰ (келісім бойынша) | 2013 жылғы  1 шілдеге дейін | мемлекеттік әлеуметтік және ақпараттық тапсырыс шеңберінде |  |
| 6. Жастарды мәдени құндылықтарға тарту | | | | | | |
| 29. | Жастардың бойында мәдениет, ұлттық дәстүр және рухани ұстаным негізінде отбасылық құндылықтарды құрметтеу сезімін тәрбиелеуге бағытталған әлеуметтік жобаларды кеңейту | Қазақстан Республикасының Үкіметіне ақпарат | БҒМ, облыстардың, Астана және Алматы қалаларының әкімдіктері, РЖҰ (келісім бойынша) | 2013 жылғы  1 шілдеге дейін | мемлекеттік әлеуметтік тапсырыс шеңберінде |  |
| 30. | Жастар ұжымдары мен шығармашыл жастардың мүмкіндіктерін кеңейте отырып, барлық деңгейлердегі конкурстарды жүйелендіру бойынша талдау жасау және ұсыныстар енгізу | Қазақстан Республикасының Үкіметіне ақпарат | МАМ, БҒМ, облыстардың, Астана және Алматы қалаларының әкімдіктері | 2013 жылғы  1 желтоқсанға дейін | көзделген қаражат шегінде | ЖБ |
| 31. | Мемлекеттік тілді дамытуға бағытталған әлеуметтік маңызды жобалар мен жастар ұйымдарының және студенттер бағдарламаларын кеңейту | Қазақстан Республикасының Үкіметіне ақпарат | БҒМ, облыстардың, Астана және Алматы қалаларының әкімдіктері | 2013 жылғы  1 желтоқсанға дейін | мемлекеттік әлеуметтік тапсырыс шеңберінде |  |
| 32. | Шығармашыл жастарға арналған виртуалды алаңдарды, сонымен қатар мемлекеттік тілді насихаттауға бағытталған қазақстандық интернет ресурстарын жасауға бағытталған шараларды іске асыру | Қазақстан Республикасының Үкіметіне ақпарат | БҒМ, облыстардың, Астана және Алматы қалаларының әкімдіктері | 2013 жылғы  1 желтоқсанға дейін | мемлекеттік әлеуметтік тапсырыс шеңберінде |  |
| 33. | Ұрпақтар сабақтастығын қамтамасыз ету және ұлттық салт-дәстүрлерді насихаттау бойынша мақсатты іс-шараларды жастар ұйымдарымен бірлесіп өткізу | Қазақстан Республикасының Үкіметіне ақпарат | БҒМ, МАМ, облыстардың, Астана және Алматы қалаларының әкімдіктері | жыл сайын, есепті кезеңнен кейінгі айдың 15-күніне қарай | мемлекеттік әлеуметтік және ақпараттық тапсырыс шеңберінде |  |
| 34. | Жаңа қазақстандық патриотизмді қалыптастыру мақсатында қажетті мәдениетке, дәстүрге, адамгершілік құндылықтарға сәйкес отбасы тәрбиесі бойынша әдістемелік құралдар әзірлеу | Қазақстан Республикасының Үкіметіне ақпарат | БҒМ, МАМ, ДІА, Қорғанысмині | 2014 жылғы  15 қаңтарға дейін | көзделген қаражат шегінде | РБ |
| 7. Жастардың азаматтық және патриоттық сезімдерін өздігінен дамытуды ынталандыру | | | | | | |
| 35. | Консультативтік кеңесші органдар шеңберінде республикалық және өңірлік жастардың мемлекеттік органдармен өзара іс-қимылын қамтамасыз ету бойынша іс-шаралар өткізу | Қазақстан Республикасының Үкіметіне ақпарат | БҒМ, облыстардың, Астана және Алматы қалаларының әкімдіктері | 2014 жылғы  15 қаңтарға дейін | мемлекеттік әлеуметтік тапсырыс шеңберінде |  |
| 36. | Жастар ұйымдарының қызметін консалтингтік қолдау бойынша іс-шаралар өткізу | Қазақстан Республикасының Үкіметіне ақпарат | БҒМ, облыстардың, Астана және Алматы қалаларының әкімдіктері | 2014 жылғы  15 қаңтарға дейін | мемлекеттік әлеуметтік тапсырыс шеңберінде |  |
| 37. | Студенттік кеңестер мен жастар ісі комитеттерінің қызметін дамыту жөнінде іс-шаралар өткізу | Қазақстан Республикасының Үкіметіне ақпарат | БҒМ, облыстардың, Астана және Алматы қалаларының әкімдіктері | 2014 жылғы  15 қаңтарға дейін | мемлекеттік әлеуметтік тапсырыс шеңберінде |  |
| 38. | Жергілікті өкілді органдар депутаттарын тартуға бағытталған «Нақты істер» іс-шаралар кешенін өткізу | Қазақстан Республикасының Үкіметіне ақпарат | БҒМ, ӨДМ, облыстардың, Астана және Алматы қалаларының әкімдіктері, «Жас Отан» ЖҚ (келісім бойынша) | 2014 жылғы  15 қаңтарға дейін | мемлекеттік әлеуметтік тапсырыс шеңберінде |  |
| 39. | Балалар мен жасөспірімдер қозғалысын одан әрі дамыту бойынша мақсатты іс-шаралар өткізу | Қазақстан Республикасының Үкіметіне ақпарат | БҒМ, облыстардың, Астана және Алматы қалаларының әкімдіктері | 2014 жылғы  15 қаңтарға дейін | мемлекеттік әлеуметтік тапсырыс шеңберінде |  |
| 40. | Қоғамдағы құқықтық тәртіпті қамтамасыз ету бойынша жастар жасақтарын құру бойынша ұсыныстар енгізу | Қазақстан Республикасының Үкіметіне ақпарат | ІІМ, облыстардың, Астана және Алматы қалаларының әкімдіктері, РЖҰ (келісім бойынша) | 2013 жылғы  желтоқсан |  | талап етілмейді |
| 41. | Еріктілер қозғалысын дамыту бойынша іс-шаралар өткізу | Қазақстан Республикасының Үкіметіне ақпарат | БҒМ, МАМ, облыстардың, Астана және Алматы қалаларының әкімдіктері | 2013 – 2015 жылдар | мемлекеттік әлеуметтік тапсырыс шеңберінде |  |
| 42. | Әскери-патриоттық тәрбие бойынша республикалық іс-шаралар өткізу | Қазақстан Республикасының Үкіметіне ақпарат | БҒМ, облыстардың, Астана және Алматы қалаларының әкімдіктері | 2013 жылғы  1 желтоқсанға дейін | мемлекеттік әлеуметтік тапсырыс шеңберінде |  |
| 8. Жастар ортасында моральдық-рухани бағдарлардың сабақтастығын қамтамасыз ету | | | | | | |
| 43. | Жастар ұйымдарының әлеуетін белсенді тарта отырып, жастар ортасында жалпы адамзаттық құндылықтарды насихаттауға бағытталған жаңа музыкалық, әдеби, кино-теле шығармаларды шығару және тарату | Қазақстан Республикасының Үкіметіне ақпарат | МАМ, БҒМ, Қазақстан Республикасы Президентінің жанындағы жастар саясаты жөніндегі кеңес (келісім бойынша), облыстардың, Астана және Алматы қалаларының әкімдіктері | жарты жылда бір рет | мемлекеттік ақпараттық тапсырыс шеңберінде |  |
| 44. | Этносаралық келісімді нығайтуға бағытталған жобаларды іске асыруға жастарды тарту | Қазақстан Республикасының Үкіметіне ақпарат | МАМ, ҚХА (келісім бойынша), облыстардың, Астана және Алматы қалаларының әкімдіктері | жарты жылда бір рет |  | талап етілмейді |
| 45. | Жастардың бойында білімге құштарлықты және кәсібилікті қалыптастыруға бағытталған қолданыстағы жобалар аясында білім теле-бағдарламаларын шығаруды ұйымдастыру | Қазақстан Республикасының Үкіметіне ақпарат | МАМ, «Қазконтент» АҚ (келісім бойынша), Қазақстан Республикасы Президентінің жанындағы жастар саясаты жөніндегі кеңес (келісім бойынша), облыстардың, Астана және Алматы қалаларының әкімдіктері | жарты жылда бір рет | мемлекеттік әлеуметтік және ақпараттық тапсырыс шеңберінде |  |
| 46. | Ресурстарды үнемдеу және жаңа экологиялық этиканы қалыптастыру идеяларын ілгері жылжытуға бағытталған жастардың бастамаларын қолдау | Қазақстан Республикасының Үкіметіне ақпарат | Қоршағанортамині, «Самұрық-Қазына» ҰӘҚ» АҚ (келісім бойынша) | жарты жылда бір рет | мемлекеттік әлеуметтік тапсырыс шеңберінде және бюджеттен тыс қаражат есебінен |  |
| 47. | Төзімділікті және этносаралық келісімді насихаттайтын жыл сайынғы жастар фестивалін өткізу | Қазақстан Республикасының Үкіметіне ақпарат | БҒМ, ҚХА (келісім бойынша) | 2013 жылғы  1 желтоқсанға дейін | мемлекеттік әлеуметтік тапсырыс шеңберінде |  |
| 48. | Жастар арасында суицидтік мінез-құлықтың профилактикасы бойынша мақсатты іс-шаралар өткізу | Қазақстан Республикасының Үкіметіне ақпарат | БҒМ, облыстардың, Астана және Алматы қалаларының әкімдіктері | 2013 жылғы  1 желтоқсанға дейін | мемлекеттік әлеуметтік тапсырыс шеңберінде |  |
| 9. Ғылыми-зерттеу және әдістемелік қамтамасыз ету | | | | | | |
| 49. | Жастар ортасында болатын процестерді зерделеу бойынша ғылыми-қолданбалы зерттеулердің негізгі бағыттары бойынша ұсыныстар енгізу | ЖҒТК қарауына ұсыныстар | БҒМ, ОЖМО | жыл сайын, 20 желтоқсанға дейін | көзделген қаражат шегінде | РБ |
| 50. | Жастар ортасында өзекті тақырыптар бойынша әлеуметтанушылық зерттеулердің тақырыптарын әзірлеу және бекіту | Қазақстан Республикасының Үкіметіне ұсыныстар | БҒМ, ОЖМО, «Жастар» ҒЗО» ЖШС (келісім бойынша) | жыл сайын, 20 желтоқсанға дейін |  | талап етілмейді |
| 51. | Жастар саясаты мәселелері бойынша мемлекеттік және салалық статистикалық деректерді жинау мен талдау әдістерді жетілдіру бойынша ұсыныстар әзірлеу | Қазақстан Республикасының Үкіметіне ақпарат | СА, БҒМ, ОЖМО, «Жастар» ҒЗО» ЖШС (келісім бойынша) | 2013 жылғы  20 маусымға дейін |  | талап етілмейді |
| 52. | Жастардың барлық санаттарының қажеттіліктері мен қызығушылықтарын анықтауға бағытталған әлеуметтанушылық және талдамалық зерттеулерді жүйелі негізде өткізу | Қазақстан Республикасының Үкіметіне ақпарат | БҒМ, облыстардың, Астана және Алматы қалаларының әкімдіктері, «Жастар» ҒЗО» ЖШС (келісім бойынша) | тоқсан сайын | \* |  |
| 53. | Жастарға және жастар ұйымдарына, сондай-ақ жастармен жұмысты қамтамасыз ететін мемлекеттік органдарға жүйелі әдістемелік қолдауды қамтамасыз ету | Қазақстан Республикасының Үкіметіне ақпарат | БҒМ, ЭБЖМ, «Жастар» ҒЗО» ЖШС (келісім бойынша) | тоқсан сайын | \* |  |
| 54. | «Қазақстан жастары» атты жыл сайынғы ұлттық баяндаманы дайындау | Қазақстан Республикасының Үкіметіне ұлттық баяндама | БҒМ, СА, ОЖМО, Қазақстан Республикасы Президентінің жанындағы Жастар саясаты жөніндегі кеңес (келісім бойынша), «Жастар» ҒЗО» ЖШС (келісім бойынша) | жыл сайын  20 желтоқсанға дейін | \* |  |
| 55. | Жергілікті атқарушы органдардың өңірлерді дамыту бағдарламаларына жастар саясатын іске асыру тиімділігінің көрсеткіштерін және индикаторларын енгізу | Қазақстан Республикасының Үкіметіне ақпарат | ЭБЖМ, БҒМ, ОЖМО | 2014 – 2015 жылдар |  | талап етілмейді |
| 56. | Мемлекеттік органдардың жастар саясатын іске асыруының тиімділік индикаторларын әзірлеу | бағалау жүйесі | БҒМ, ЭБЖМ, СА, ОЖМО, Қазақстан Республикасы Президентінің жанындағы Жастар саясаты жөніндегі кеңес (келісім бойынша), «Жастар» ҒЗО» ЖШС (келісім бойынша), РЖҰ (келісім бойынша) | 2014 жылғы  20 шілдеге дейін |  | талап етілмейді |
| 57. | Жастар ұйымдарын бағалаудың әдіснамасы мен рейтингін әзірлеу | бағалау жүйесі | БҒМ, ОЖМО, «Жастар» ҒЗО» ЖШС (келісім бойынша), РЖҰ (келісім бойынша) | 2014 жылғы  20 шілдеге дейін |  | талап етілмейді |
| 58. | Жастардың өзекті мәселелері бойынша статистикалық бюллетеньдер шығару | Қазақстан Республикасының Үкіметіне ақпарат | БҒМ, СА, Қазақстан Республикасы Президентінің жанындағы Жастар саясаты жөніндегі кеңес (келісім бойынша), «Жастар» ҒЗО» ЖШС (келісім бойынша) | тоқсан сайын | \* |  |
| 59. | Жастармен жұмысты қамтамасыз ететін мемлекеттік органдар мен бюджеттік ұйымдардың өкілдері үшін оқыту семинар-тренингтерін және вебинарлар өткізуді ұйымдастыру | Қазақстан Республикасының Үкіметіне ақпарат | БҒМ, «Жастар» ҒЗО» ЖШС (келісім бойынша), Қазақстан Республикасы Президентінің жанындағы МБА (келісім бойынша), облыстардың, Астана және Алматы қалаларының әкімдіктері | тоқсан сайын, 2014 – 2015 жылдар ішінде | \* |  |
| 60. | Жастар ортасындағы процестерді зерттеу саласындағы шетелдік тәжірибені зерделеу, аталған бағытта тәжірибе алмасу және шетелдік гранттарды тарту | Қазақстан Республикасының Үкіметіне ақпарат | БҒМ, СІМ, Қазақстан Республикасы Президентінің жанындағы Жастар саясаты жөніндегі кеңес (келісім бойынша), ХБО (келісім бойынша), «Жастар» ҒЗО» ЖШС (келісім бойынша) | 2014 жылғы 20 қарашаға дейін,  2013 – 2015 жылдар | \* |  |
| 10. Халықаралық жастар ынтымақтастығын дамыту | | | | | | |
| 61. | Халықаралық ұйымдардың гранттарын тарту бойынша мақсатты ұйымдастырушылық-практикалық науқандарды жүргізу | бірлескен жобалар, шарттар | БҒМ, СІМ, Қазақстан Республикасы Президентінің жанындағы Жастар саясаты жөніндегі кеңес (келісім бойынша), РЖҰ (келісім бойынша) | 2013 – 2015 жылдар |  | талап етілмейді |
| 62. | Ірі халықаралық іс-шараларды дайындауға және өткізуге жастардың қатысуын қамтамасыз ету (EXPO-2017, Универсиада-2017) | Қазақстан Республикасының Үкіметіне ақпарат | БҒМ, ЭБЖМ, ИЖТМ, СДШІА, облыстардың, Астана және Алматы қалаларының әкімдіктері, РЖҰ (келісім бойынша) | 2013 – 2015 жылдар | іс-шараларға бөлінген қаражат шегінде |  |
| 63. | Қазақстанда ірі халықаралық жастар ұйымдарының филиалдарын ашу мүмкіндігін зерделеу (Global Shapers, Great Silk Way, ENACTUS және т.б.) | Қазақстан Республикасының Үкіметіне ақпарат | БҒМ | 2013 – 2015 жылдар |  | талап етілмейді |
| 64. | Жастар ұйымдарының қатысуымен жаңа форматтағы «G-global» халықаралық диалогтік алаңын ілгері жылжыту бойынша мақсатты іс-шараларды өткізу | Қазақстан Республикасының Үкіметіне ақпарат | БҒМ, СІМ, МАМ, РЖҰ (келісім бойынша) | 2013 жылғы  1 желтоқсанға дейін | мемлекеттік әлеуметтік тапсырыс шеңберінде |  |
| 65. | ШЫҰ, ТМД, АӨСШК және басқа халықаралық ұйымдар шеңберінде халықаралық жастар ынтымақтастығын жандандыру | ұсыныстар, ұсынымдар | БҒМ, СІМ, Қазақстан Республикасы Президентінің жанындағы Жастар саясаты жөніндегі кеңес (келісім бойынша), РЖҰ (келісім бойынша) | 2013 – 2015 жылдар | бюджеттен тыс қаражат есебінен |  |
| 11. Ақпараттық сүйемелдеу | | | | | | |
| 66. | Жастар саясатын іске асыру барысы туралы тақырыптық аудио-бейне роликтерді шығару және тарату | БҒМ-ге ақпарат | МАМ, «Казконтент» АҚ (келісім бойынша), облыстардың, Астана және Алматы қалаларының әкімдіктері, РЖҰ (келісім бойынша) | 2013 – 2015 жылдар | мемлекеттік ақпараттық тапсырыс шеңберінде |  |
| 67. | Жастар ұйымдарының шығармашылық әлеуетін тарта отырып, жасампаз құндылықтарды, азаматтық мәдениетті және батырлықты, жаңа қазақстандық патриотизмді насихаттау туралы ұлттық фильмдер шығару | Қазақстан Республикасының Үкіметіне ақпарат | МАМ, Ш. Айманов атындағы «Қазақфильм» АҚ (келісім бойынша), БҒМ, РЖҰ (келісім бойынша) | 2014 жылғы 10 қаңтарға дейін,  2014 – 2015 жылдар | көзделген қаражат шегінде | РБ |
| 68. | Қазақстан Республикасы Білім және ғылым министрлігінің Жастар ісі комитеті сайтын құру бойынша ұсыныстар енгізу | Қазақстан Республикасының Үкіметіне ұсыныстар | БҒМ | 2014 жылғы 1 қаңтарға дейін, аралық ақпарат 2013 жылғы 1 шілдеге дейін |  | талап етілмейді |
| 69. | Жастардың ресурстық орталықтары базасында, сондай-ақ әлеуметтік желілер арқылы жастарға консультациялар беруді қамтамасыз ету | БҒМ-ге ақпарат | облыстардың, Астана және Алматы қалаларының әкімдіктері | 2013 жылғы 20 қарашаға дейін,  2013 – 2015 жылдар | көзделген қаражат шегінде | ЖБ |
| 70. | Жоғарғы білім беру жүйесінің оқу орындарының оқу бағдарламаларына «Мемлекеттік жастар саясаты туралы» арнайы курсын енгізу мүмкіндіктерін қарастыру | Қазақстан Республикасының Үкіметіне ұсыныстар | БҒМ | 2013 жылғы  1 қазанға дейін |  | талап етілмейді |
| 71. | Қалалар, аудандар мен ауылдар деңгейінде Мемлекеттік жастар саясаты тұжырымдамасын түсіндіру бойынша ақпараттық іс-шаралар өткізу | үгіттеу топтары | БҒМ, облыстардың, Астана және Алматы қалаларының әкімдіктері, РЖҰ (келісім бойынша) | жыл бойы | көзделген қаражат шегінде | ЖБ |
| 12. Жастар саясатын институционалдық күшейту | | | | | | |
| 72. | Барлық облыстарда, қалалар мен аудандарда жастармен жұмыс жүргізетін ресурстық орталықтар құру және саны аз елді мекендерде нұсқаушыларды енгізу мәселелерді пысықтау | Қазақстан Республикасының Үкіметіне ақпарат | БҒМ, облыстардың, Астана және Алматы қалаларының әкімдіктері,Қазақстан Республикасы Президентінің жанындағы Жастар саясаты жөніндегі кеңес (келісім бойынша), РЖҰ (келісім бойынша) | 2014 жылғы  25 қаңтарға дейін | көзделген қаражат шегінде | ЖБ |
| 73. | Жастармен жұмыс жөніндегі ресурстық орталықтар жұмысының модельдік ережесі, күнтізбелік жоспары бойынша ұсынымдар әзірлеу | Қазақстан Республикасының Үкіметіне ақпарат | БҒМ, Қазақстан Республикасы Президентінің жанындағы Жастар саясаты жөніндегі кеңес (келісім бойынша), облыстардың, Астана және Алматы қалаларының әкімдіктері, РЖҰ (келісім бойынша) | 2014 жылғы  25 қаңтарға дейін |  | талап етілмейді |
| 74. | Білім беру жүйесі ұйымдарында жастар ісі комитеттерінің тиімділігін арттыру бойынша ұсыныстар пакетін әзірлеу | Қазақстан Республикасының Үкіметіне ақпарат | БҒМ, облыстардың, Астана және Алматы қалаларының әкімдіктері, РЖҰ (келісім бойынша) | 2013 жылғы  1 шілдеге дейін  2013 – 2015 жылдар |  | талап етілмейді |
| 75. | Орталық деңгейде бөлінетін бюджеттік бағдарламалар арқылы, жастар саясаты саласында мемлекеттік әлеуметтік тапсырысты орналастырудың салалық қағидатын енгізу | Қазақстан Республикасының Үкіметіне ақпарат | БҒМ, ОМО, РЖҰ  (келісім бойынша) | 2014 жылғы  1 шілдеге дейін |  | талап етілмейді |
| 76. | Облыстар және республикалық маңызы бар қалалар деңгейінде бөлінетін бюджеттік бағдарламалар арқылы жастар ұйымдары арасында мемлекеттік әлеуметтік тапсырысты орналастырудың салалық қағидатын енгізу | Қазақстан Республикасының Үкіметіне ақпарат | БҒМ, Астана және Алматы қ.қ., Павлодар облысының әкімдіктері, РЖҰ (келісім бойынша) | 2015 жылғы  1 шілдеге дейін |  | талап етілмейді |
| 77. | Мемлекеттік жастар саясаты саласындағы маңызды шаралардың ұлттық оқиғалар кестесін әзірлеу | Қазақстан Республикасының Үкіметіне ақпарат | БҒМ, облыстардың, Астана және Алматы қалаларының әкімдіктері, РЖҰ (келісім бойынша) | 2013 жылғы 20 қазанға дейін,  2013 – 2015 жылдар |  | талап етілмейді |
| 78. | Жұмыспен қамту 2020 жол картасы аясында өңірлердегі жастар арасындағы кәсіпкерлік бастамаға қолдау көрсету | Қазақстан Республикасының Үкіметіне ақпарат | Еңбекмині, БҒМ, ЭБЖМ, облыстардың, Астана және Алматы қалаларының әкімдіктері,РЖҰ (келісім бойынша) | 2013 жылғы  1 шілдеге дейін | көзделген қаражат шегінде | РБ |
| 79. | Орталық және жергілікті мемлекеттік органдардың бірінші басшыларының жастармен кездесулерін ұйымдастыру | Қазақстан Республикасының Үкіметіне ақпарат | БҒМ, ОЖМО, РЖҰ (келісім бойынша) | 2013 жылғы 1 қыркүйекке дейін,  2013 – 2015 жылдар |  | талап етілмейді |

      Ескертпе:  
      \* – Қазақстан Республикасының заңнамасына сәйкес Іс-шаралар жоспарын қаржыландыру көлемі тиісті қаржы жылдарына арналған республикалық бюджетті бекіткен кезде нақтыланатын болады.  
      Аббревиатуралардың толық жазылуы:  
      СДШІА – Қазақстан Республикасы Спорт және дене шынықтыру істері агенттігі  
      СА – Қазақстан Республикасы Статистика агенттігі  
      ДІА – Қазақстан Республикасы Дін істері агенттігі  
      СІМ – Қазақстан Республикасы Сыртқы істер министрлігі  
      ӨДМ – Қазақстан Республикасы Өңірлік даму министрлігі  
      ДСМ – Қазақстан Республикасы Денсаулық сақтау министрлігі  
      ИЖТМ – Қазақстан Республикасы Индустрия және жаңа технологиялар министрлігі  
      БҒМ – Қазақстан Республикасы Білім және ғылым министрлігі  
      ЭБЖМ – Қазақстан Республикасы Экономика және бюджеттік жоспарлау министрлігі  
      МАМ – Қазақстан Республикасы Мәдениет және ақпарат министрлігі  
      Еңбекмині – Қазақстан Республикасы Еңбек және халықты әлеуметтiк қорғау министрлiгi  
      Әділетмині – Қазақстан Республикасы Әдiлет министрлiгi  
      Қорғанысмині – Қазақстан Республикасы Қорғаныс министрлігі  
      ІІМ – Қазақстан Республикасы Ішкі істер министрлігі  
      Қаржымині – Қазақстан Республикасы Қаржы министрлiгi  
      АШМ – Қазақстан Республикасы Ауыл шаруашылығы министрлігі  
      Қоршағанортамині – Қазақстан Республикасы Қоршаған ортаны қорғау министрлігі  
      ОЖМО – Қазақстан Республикасының орталық және жергілікті мемлекеттік органдары  
      ОМО – Қазақстан Республикасы орталық мемлекеттік органдары  
      ХБО – «Халықаралық бағдарламалар орталығы» акционерлік орталығы  
      МБА – Қазақстан Республикасы Президентінің жанындағы мемлекеттік басқару академиясы  
      ҚХА – Қазақстанның халқы Ассамблеясы  
      «Самұрық-Қазына» ҰӘҚ» АҚ - «Самұрық-Қазына» ұлттық әл-ауқат қоры» акционерлік қоғамы  
      «Казконтент» АҚ – «Казконтент» акционерлік қоғамы  
      ҚТҚЖБ – «Қазақстан тұрғын үй құрылыс жинақ банкі» акционерлік қоғамы  
      РЖҰ – республикалық жастар ұйымдары  
      «Жасыл Ел» ЖЕОРШ – «Жасыл ел» жастар еңбек отрядтарының республикалық штабы  
      «Жас Отан» ЖҚ – «Нұр Отан» халықтық демократиялық партиясы жанындағы «Жас Отан» жастар қанаты» қоғамдық бірлестігі  
      «Атамекен» одағы» ҚҰЭП – «Атамекен» одағы» Қазақстан ұлттық экономикалық палатасы  
      «ЭКСПО – 2017» ҰК – «Астана ЭКСПО – 2017» ұлттық компаниясы» акционерлік қоғамы  
      ҰЕЖ – ұлттық еріктілер желісі  
      «Жастар» ҒЗО» ЖШС – «Жастар» ғылыми-зерттеу орталығы» жауапкершілігі шектеулі серіктестігі

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК